VIDEO: Gigi Hadid se Victoria's Secret-droom word waar | SARIE
VIDEO: Gigi Hadid se Victoria's Secret-droom word waar
Een van Gigi Hadid se drome is dié week bewaarheid! Die 20-jarige model het onlangs uitgevind dat sy deel gaan wees van die Victoria's Secret-modeskou in November, berig Hello!.
"Ek kon dit nie help nie. Ek het in trane uitgebars. Enigiemand wat my ken, weet dit is nog altyd 'n droom van my! … Dit is een van die gelukkigste oomblikke van my lewe," het sy by dié Instagram-foto geskryf.
Kyk hier na haar oudisie, en die oomblik toe sy gehoor het sy is gekies:
Volgens Daily Mail het Gigi nie verlede jaar daarin geslaag om dié werk te kry nie. Hoewel sy hard geoefen het, het sy ná die tyd erken sy was te skaam tydens die oudisie.